# Алианц

### от Уикипедия, свободната енциклопедия

Allianz
Основана: | 1890
Седалище: | Мюнхен, Германия
Служители: | 162 000
Продукти: | застраховане
Уеб сайт: | www.allianz.com

Алианц АД (на немски: Allianz AG) е застрахователен концерн със седалище в Мюнхен.

Холдингът и неговите дъщерни компании работят по целия свят под името Allianz Group. Главен изпълнителен директор на фирмата от месец април 2003 г. е Михаел Дийкман.

Алианц има около 162 000 служители (данни края на 2004).

## [редактиране] История

Основаната през 1889 г. в Мюнхен фирма Алианц Застраховки АД от Карл фон Тиеме и Вилхелм фон Финк започва своята дейност и в Берлин през 1890 г. Дружеството е финансирано първоначално от Дрезднер Банк, финансовата къща Мерк Финк & Ко., както и от по-рано основаната фирма Мюнхнер Рюкферзихерунг (Münchener Rückversicherung). През 1893 г. в Лондон е отворен и първият филиал на компанията извън страната. А през 1895 г. фирмата за първи път е нотирана на Берлинската борса.

През 1906 г. фирмата е подложена на първото си сериозно изпитание, тъй като трябва да понесе значителна част от обезщетенията след опустошителното заметресение в Сан Франциско. А когато през април 1912 г. потъва Титаник, компанията отново трябва да плати по-голямата част от обезщетителните суми.

През 1922 г. е основана дъщерната фирма Alianz Lebensversicherung AG (Алианц Животозастраховане АД). През 20те години нa 20 век по време на вълната от сливания и поглъщания Алианц изкупува множество фирми, между които Франкфурт ферзихерунг АД, Баварската застрахователна банка АД, като много от фирмите запазват имената си и продължават да съществуват и оперират на застрахователния пазар до 21 век в състояние на "полуавтономия". От 1933 до 1945 г.Алианц застрахова и подорганизации на NSDAP (Националсоциалистическата германска работническа партия) и развива нови полета на дейност следвайки разрастването на Немския райх, като присъединяването на еврейски застрахователни къщи позволява да се увеличи и броят на клиентите.

След Втората световна война и блокадата на Берлин през 1949 г. седалищата на концерна биват преместени, съответно - Алианц Застраховане АД в Мюнхен и Алинац Животозастраховане АД в Щутгарт. След 1958 г. Алианц започва отново да развива своя международен отдел. След неуспешният скрит опит на Мерк Финк да увеличи 40 %товия си дял от компанията до началото на 90те години на 20ти век, той продава изцяло своето участие. От този момент нататък най-големият акционер на Алианц е акционерното дружество Мюнхнер Рюк, което според договора за взаймно участие от 1921 притежава 25 % от Алианц.

От 70те години на 20ти век век чрез покупки и поглъщания на по-малки фирми Алианц все повече засилва присъствието си на международните пазари, като следва поглъщането на традицонни фирми във Франция (AGF), Италия(RAS) и САЩ (Friemans Fund). През 1985 г. е основан Алинац АГ Холдинг, който да се грижи за по-доброто управление на дяловите участия. През 1990 г. Алианц поглъща Държавното застрахователно дружество на ГДР. През 1997 г. следва изкупуването на 51 % от акциите на втория по големина застраховател във Франция (Assurances Générales de France (AGF)) на стойност 9,2 Млрд. DM. По този начин Алианц се превръща в най-голямата застрахователна фирма в света.През 1999 г. започва разширението на холдинга и на азиатския застрахователен пазар преди всичко с изкупуването на южнокорейската фирма First Life Insurance Co. Ltd..

На българския пазар "Алианц" АГ се утвърждава, след като през 1998 г. закупува 51% от акциите на застрахователно дружество "България" и става собственик на новооснованата компания Алианц България Холдинг.

Поглъщането на Дрезднер Банк през 2001 г., заедно с природните бедствия в централна Европа, терористичния акт срещу Световния търговски център и кризите на световните финансови пазари довеждат до първият в историята на концерна негативен резултат в размер на около 1,2 Млрд. Евро. Едновременно с това Мюнхнер Рюк АД намаляват своето дялово участие на 20 %.

През 2003 г. Алианц и Мюнхнер Рюк АД прекратяват договора за взаимно участие от 1921 г. и продължават да намаляват своите взаимни дялове (2005 г. Мюнхнер Рюк АД притежава само още около 4,9 % от акциите на Алианц), с което се постига "разплитане" на немския застрахователен пазар.

За 2006 г. се предвижда преструктуриране на дружеството:

- Алианц Холдинг да бъде превърнат в европейско акционерно дружество.
- Намалявяване броя на членовете на управителния съвет от 20 на 12
- Основаване на немски холдинг
- Свързване на Медицинското, Живото- и Предметното застраховане под шапката на Алианц Германия Холдинг
- Пълно сливане на Франкфуртер Ферзихерунг АД с Баварската застрахователна банка под шапката на Алианц
- Отделяне на отдел "Проджаби" в самостоятелно дружество
- Сливане с италианската фирма RAS, в която Алианц има голямо дялово участие
- Намаляване на областите от клонове от 7 на 4

## [редактиране] Акционерно дружество

Компанията е листвана както на немската борса в немския борсов индекс DAX под съкращението ALV, WKN 840400, така и на международни борси (ISIN DE0008404005)

Капиталът на Алианц е 100 % под формата на акции

Председател на дружеството от 29 април 2003 г. е Михаел Дийкман

Председател на контролния съвет от 29 април 2003 г. е Хенинг Шулте-Ноеле

Алианц притежава участия в много фирми, между които Дрезднер банк (100%), Алианц Животозасатраховане (Allianz Lebensversicherungs AG) (91,03 %), AGF - Assurances Générales de France S.A. (58,9 %), Riunione Adriatica di Sicurtà SPA (55,5 %).

## [редактиране] Външни препратки

Общомедия разполага с
мултимедийно съдържание за Алианц

- http://www.allianz.de/
- http://www.ftd.de/allianz
- http://history.allianz.com/history/sp/de/themen/index.html

Координати: 48°09′16″N, 11°35′20″E

Взето от „http://bg.wikipedia.org../../../%D0%B0/%D0%BB/%D0%B8/%D0%90%D0%BB%D0%B8%D0%B0%D0%BD%D1%86.html“.

Категории: Застрахователни компании | Германски компании

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- Magyar
- Bahasa Indonesia
- Italiano
- 日本語
- ‪Norsk (bokmål)‬
- Polski
- Português
- Русский
- Svenska
- 中文